
_START_ARTICLE_
Tone
_START_PARAGRAPH_
En tone er den menneskelige opfattelse af en lyds frekvens. Når toner sammensættes kaldes det musik. En tone består i musikalsk sammenhæng af en grundfrekvens og dens overtoner, hvis frekvens er (eller tilnærmet) heltalsmultiplum af grundtonen, dette giver til sammen tonens klang._NEWLINE_Toner frembringes for det meste som sang eller med et stemt instrument, der enten bliver påvirket af slag, luft eller gnidninger._NEWLINE_En systematisk sammensætning af toner er en række nærliggende toner, der er opsat i skalaer. Det er definitionen på de toner musikerne skal holde sig indenfor, for at musikken skal lyde godt iflg. den musiske stil. Tonerne bliver gerne spillet med en tilhørende rytme._NEWLINE_En stamtone er en tone, der kan angives uden fortegn._NEWLINE_Stamtonerne er c, d, e, f, g, a og h._NEWLINE_I den vestlige musik bruges 12 toner som grundtoner:_NEWLINE_C, Cis, D, Dis, E, F, Fis, G, Gis, A, Ais, H._NEWLINE_I middelalderen benyttede man en metode til indøvning af stamtonerne. Denne metode bruges stadig i dag og synges som: Do, Re, Mi, Fa, Sol, La, Si, Do (C, D, E, F, G, A, H, C). Når man synger "Sol", synges det som "So", altså man undlader at synge l'et, da den efterfølgende tone (A) starter med L (La). Når stamtonerne synges slutter man igen på C (oktav). _NEWLINE_Denne indøvningsmetode kaldes Solmisation.